Twee in hof oor moord op Jhb-polisiehoof | Maroela Media
Terwyl twee mans in die hof verskyn het in verband met die moord op genl.maj. Tirhani Maswanganyi (51), Johannesburgse polisiehoof, het die polisie gesê nog inhegtenisnemings word verwag.
Die Saturday Star berig dat die twee verdagtes Donderdag in die Pretoria-Noord-landdroshof verskyn het. Maswanganyi se lyk is verlede Dinsdag in 'n veld naby Hammanskraal, noord van Pretoria, gevind. Sy hande en voete was vasgebind. Maswanganyi se bakkie is langs die R101 gevind. Die nadoodse ondersoek is intussen afgehandel maar die uitslag daarvan sal eers tydens die moordverhoor bekend gemaak word. Nathi Mthethwa, minister van polisie, het intussen Donderdag tydens Maswanganyi se begrafnis beloof om alles moontlik te doen om uit te vind wat gelei het tot die "lafhartige" moord. Die polisie het vroeër 'n beloning van R100 000 uitgeloof vir enige inligting oor die moord op Maswanganyi.
Viljoen red Sharks in Durban
En moorde op boere, of baba verkragtings is natuurlik nie "lafhartig" nie ?? Hoeveel belonings vir inligting het die polisie al vir plaasmoorde uitgereik ??? Hier was sommer R100000 rand beloning aangebied vir inligting toe die persoon vermoor is.